कानपुर। छावनी थाना परिसर में स्थित फील्ड यूनिट दफ्तर के निरीक्षण में एडीजी सुब्रत त्रिपाठी को सब कुछ ठीक मिला। उन्होंने कहा कि आल इज वेल। एडीजी ने कहा कि समिति संसाधनों में फील्ड यूनिट सही काम कर रही है। इस बेसिक यूनिट का काम किसी घटनास्थल पर तथ्य जुटाना और फिर सुरक्षित तरीके से सेंट्रल लैब तक पहुंचाना है। उन्होंने कहा कि किसी भी घटना के आरोपी को सजा दिलाने के लिए फोरेंसिक जांच की अहम भूमिका है। फोरेंसिक टीम को किसी भी घटनास्थल पर सही तथ्य जुटाने में सफलता तभी मिल सकती है, जब तक घटनास्थल को छेड़ा न जाए। इसके लिए जरूरी है कि घटनास्थल को फौरन सीज कर दिया जाए। पुलिस भी फोरेंसिक टीम के पड़ताल करने केबाद ही वहां जाए। इसके पहले दोपहर में पीएसी गेस्ट हाउस में एडीजी से आईजी पीयूष आनंद, डीआईजी अमिताभ यश समेत कई अफसरों से मुलाकात की।